Bolesti po extrakcii zuba: Môžem užívať liek Alfamil 100 mg na zmiernenie bolesti?
Dobrý večer chcem sa opýtať vitrhli mi zub a boli ma dasno .. kamoška mi dala lieki alfamil 100mg ... môžem to uživat
Dobrý deň,
ďakujeme za Vašu otázku.
Liek Aflamil obsahuje liečivo aceklofenak. Patrí do skupiny nesteroidných protizápalových a protireumatických liekov. Používa sa ako symptomatická liečba bolesti a zápalu pri osteoartritíde, reumatoidnej artritíde a ankylozujúcej spondylartritíde, ako aj pri iných bolestivých ochoreniach pohybového systému (napr. humeroskapulárna periartritída a mimokĺbový reumatizmus). Ako analgetikum pri bolestivých stavoch (vrátane bolestí krížov alebo zubov a primárnej dysmenorey). Vzhľadom na to, že ide o liek viazaný na lekársky predpis, samovoľné nasadenie neodporúčam.
Pokiaľ lekár usúdil optimálne hojenie, bolesť zuba 7 dní po extrakcii nie je vylúčená. Rana sa stále hojí (úplne vyliečenie môže trvať až niekoľko týždňov) a tak môže spôsobovať citlivosť.  Ak by však bolesť časom neustupovala alebo sa zhoršovala, prípadne sa pridružia ďalšie problémy (ako opuch, horúčka, hnis), bezodkladne sa obráťte na Vášho zubného lekára.
Prajem pekný zvyšok dňa.
S pozdravom,
PharmDr. Anna Pacalajová